In nomine Verbi incarnati. Notum sit cunctis fidelibus sancte Dei ecclesie, quod ego Hugo et uxor mea donamus Deo sanctisque apostolis ejus, videlicet Petro et Paulo, ad locum Cluniacum, hubi domnus Odilo abba presse videtur, aliquid de nostra hereditate, pro remedio animarum nostrarum et sepultura filii nostri Berardi, que est sita in pago Matisconense, in villa que nominant Odenta, unum curtilum quem Ebrardus tenuit, et in Misiriaco unam piscariam quam Durannus tenet; et faciant rectores Sancti Petri quicquid facere voluerint. Acta Cluniaco, regnante Einrico rege. Signum Hugonis et uxoris sue, qui hanc cartam jusserunt facere.